als_Latn dik_Latn sag_Latn
Ne vërtet bëjmë sikur nuk na vret fare fakti që nuk jemi të lidhura d.m.th. që akoma nuk jemi martuar dhe siç do thoshin mamatë, na ka ikur vakti. Ama këtu jemi mes mikeshash dhe mund të flasim hapur. Të jesh single nuk është dhe aq qejf i madh, apo jo? Prandaj kemi bërë një listë këshillash se si ta përjetosh këtë gjendje dhe si ta gjesh atw që të duhet, burrin pra! Shshshshshsht… nuk duhet ta marrë vesh njeri. Ne do vazhdojmë të bëjmë sikur nuk na intereson fare që jemi akoma beqare. Fjalëkalimi është: lumturisht single…
Mjaft dëgjove këshillat e botës
Meqë ra fjala tek të qenit single. Të gjitha e dimë ekzaktësisht se përse jemi kështu dhe çfarë duhet të bëjnë për të mos qenë. Por nëse ti tashmë je e tillë, bën mirë mos ua vësh shumë veshin dërdëllisjeve të të tjerëve dhe këshillave që të japin edhe pa ua kërkuar fare. Fakti që mikesha jote më e mirë është martuar me të dashurin e saj të përjetshëm dhe së shpejti do ketë edhe një bebe, nuk do të thotë se ditka më shumë se ty për dashurinë dhe lidhjet. Askush nuk është gjykuesi më i mirë i situatës tënde sesa vetë ti. Vepro sipas intuitës tënde, përdor kokën dhe bëj atë që do.
Mos dil me dikë vetëm për të dalë
Të dalësh me burra, të takosh njerëz dhe të përdorësh armët e joshjes të bën mirë, por mund të rrezikosh të të kthehet në varësi. Shumë takime mund të ulin besimin në vetvete dhe të ta bëjë të pamundur vlerësimin korrekt kundrejt një burri. Dil shpesh, por vetëm me ata që të pëlqejnë dhe mos ki frikë t’i thuash “jo” atyre që nuk të bindin.
Artan Lame dhe Ylli Manjani debat për “plakën mediatike”. Aktori Genci Fuga kërkon tokat e gjyshit
Kreu i ALUIZNI-t, Artan Lame është përfshirë në një debat në rrjetet sociale me ...Lexo më shumë
Mendo për atë që do dhe pse e do
Të gjesh një të dashur është si të blesh një palë këpucë: nëse e di çfarë kërkon dhe pse, është më e thjeshtë që të arrish të gjesh “artikullin” prefekt. Nëse rrotullohesh në zbrazëti duke kërkuar diçka të gabuar, mund të kthehesh në shtypi me këpucët e gabuara, që kanë fatin e keq të pluhurosen qosheve të shtëpisë. Sekreti për të gjetur burrin ideal qëndron në listën e karakteristikave të domosdoshme: për shembull duhet të dojë të ketë fëmijë, të pëlqejë jetën në çift dhe të jetë ambicioz.
Ji realiste
Ne vërtet thamë që të bësh një listë me karakteristike të ndihmon, por nuk e kishim fjalën për një çarçaf tre metra të gjatë që fillon që nga “të jetë i bukur, i pasur, i zgjuar” e mbaron me “të mos i kenë rënë flokët, të mos e rrufisë kafenë me zhurmë”. Është mirë të kesh parametra, por nëse ke pritshmëri të ekzagjeruara nuk ke për të gjetur kurrë një burrë. Ndaj le të mos flasim më për burrin perfekt. Nëse lista parashikon disa karakteristika fizike, situatën ekonomike e ndoshta edhe ca shpresa për jetë mondane, ok. Por mos kujto se nuk je duke shkuar në supermarket dhe po zgjedh jetën që dëshiron (sa mirë do ishte), por je në kërkim të dikujt për ta dashuruar.
Lere të shkuarën
Mendon se të gjitha ta që janë single kanë një të shkuar me histori dashurie të dështuara, ndryshe pse do ishin single? Tani, të qash nga një çikë mund të të bëjë edhe mirë, por të jesh e ngjitur gjatë gjithë kohës pas të shkuarës, sjell vetëm vuajtje dhe trishtim. E shkuara nuk mund të ndikojë tek e ardhmja, vetëm nëse ti do që të jetë kështu.
Aurosa, birra e parë vetëm për femra
Një birrë e tregtuar posaçërisht vetëm për gratë është duke u pë...Lexo më shumë
Kujdesu për veten
Një nga kënaqësitë e të qenit single është se në fundjavë mund të vërdallosesh në shtëpi e veshur me pizhame, të hash fast food të porositur me telefon, të shohësh filma pa fund në televizor dhe të mblidhesh me shoqet për thashetheme. Megjithatë, nuk të leverdis ta lëshosh veten shumë. Ki kujdes dhe përpiqu të bësh një jetë të shëndetshme. Nuk ia vlen t’ia varësh fare, apo jo?
Përhape lajmin poshtë e përpjetë
Mund të duket aspak ngushëlluese, por nuk ka asgjë të keqe që t’u thuash edhe të tjerëve se je në kërkim të dikujt. Mund t’ua thuash miqve të tu më të mirë (edhe pse ata me siguri e dinë), kolegëve apo edhe familjarëve (këtu e kemi fjalën për ndonjë kushërirë që punon në bankë dhe jo për mamin e për babin që do vraponin të të martonin me mblesëri me të nipin e Mellanisë të Pandeli Doracit të Kolit të Tabakëve, si teto Ollga Melin). Kushedi, ndoshta ndonjëri prej tyre mund të ketë fshehur pikërisht burrin që bën për ty.
Shijoje lirinë tënde
Shfrytëzoje sa më mirë kohën sa je single, sepse ditën që do jesh e martuar dhe me fëmijë nuk do kesh më kohë për të bërë gjërat që të pëlqejnë dhe do pendohesh që ke çuar dëm gjithato fundjava të çmuara duke ndenjur në divan, duke parë filma e ngrënë patatina.
als_Latn als_Latn als_Latn als_Latn als_Latn als_Latn als_Latn als_Latn als_Latn kmr_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn